Lux! Ce prime vor primii rapidiștii dacă se impun în Liga 1
Rapid București se află pe locul doi în play-off-ul Superligii României cu 28 de puncte.
Formația dirijată de Cristiano Bergodi a învins-o în ultima etapă a sezonului regular pe FCSB pe Arena Națională, în fața a peste 43 de mii de suporteri rapidiști, scor 4-0.
Lux! Ce prime vor primii rapidiștii dacă se impun în Liga 1
Rapid îi suflă, astfel, în coastă FCSB-ului în clasament. Echipa pregătită de Elias Charalambous și Mihai Pintilii se situează pe primul loc în play-off cu 32 de puncte.
Victor Angelescu, acționarul minoritar al Rapidului, susține că vor exista bonusuri de aproximativ 10 mii de euro pentru fiecare jucător în cazul eventului.
Pentru giuleșteni urmează meciul de vineri, 15 martie, ora 20:30, împotriva campioanei en-titre Farul Constanța, în Giulești, în prima rundă a play-off-ului.
"Cred că pentru titlu cred că este mai mare prima de 10.000 de euro de persoană, dar nu aș vrea să vorbesc prostii pentru că de asta se ocupă Daniel Niculae. Sigur, probabil că este peste, dar nu știu să spun exact", a spus Victor Angelescu, potrivit DigiSport.
Dan Șucu: "Am primit deja oferte interesante"
"Vă dau exemplul lui Emmers. A făcut 5-6 meciuri foarte bune şi am primit deja oferte interesante. Din păcate, s-a accidentat. Campionatul României este foarte vizibil, iar prezenţa la Rapid este şi mai vizibilă.
Este o vitrină excepţională. În mod cert şi Rrahmani va merge într-un campionat şi mai puternic decât al nostru dacă va concretiza. Şi nu este singurul. Ceea ce este important pentru rapidişti…
Să înţeleagă că dacă există o profitabilitate din acest transfer va fi tot în folosul Rapidului pentru a căuta şi pentru a aduce jucători foarte buni. Nu plec cu bani acasă", a spus Dan Şucu, la Fanatik.ro.
Clasamentul sezonului regular
Urmăriți SPORT.RO și pe Google News